Document ID: /roh_data/filtered/fineweb-2-filterrobots_roh.jsonl.gz/46700

En la chapitala ucranaisa Kiew refusa il pledader da «l’organisaziun anti-terror» da retrair las armas. L’emprim stoppian las armas taschair per 24 uras.
Kiew cuntrafetschia a la cunvegnia
Ils separatists rinfatschan a l’armada ucranaisa da cuntrafar a la cunvegna fatga ils 12 da favrer. Retrair las armas ord la regiun da conflict saja part da la cunvegna da pasch che las duas partidas han suttascrit . Els pretendan uss ulteriurs discurs a Minsk.
La fin d'emna avevan omaduas varts anc barattà praschuniers ed uschia sveglià speranza per ina detensiun da la situaziun.
RR novitads 07:00/11:00